ბრუნუ ფერნანდეში

ბრუნუ მიგელ ბორჟეშ ფერნანდეში (; დ. 8 სექტემბერი, 1994, მაია, პორტუგალია) — პორტუგალიელი ფეხბურთელი, ინგლისის პრემიერ ლიგის კლუბ „მანჩესტერ იუნაიტედისა“ და პორტუგალიის ეროვნული საფეხბურთო ნაკრების შემტევი ნახევარმცველი.

პატარა ქალაქ მაიაში დაბადებულმა ფეხბურთელმა კარიერა იტალიის სერია -ს კლუბ „ნოვარაში“ დაიწყო, საიდანაც 2013 წელს სერია -ს კლუბ „უდინეზეში“ გადადის, საიდანაც სამი წლის შემდეგ „სამპდორიაში“ გადავიდა. 2017 წელს, ხუთწლიანი ევროპული კარიერის შემდგომ პორტუგალიურ „სპორტინგში“ გადავიდა, სადაც ის გუნდის კაპიტანი ხდება, ახერხებს გუნდთან ერთად პორტუგალიის საფეხბურთო თასისა (2018–19) და პორტუგალიის ლიგის თასის ორგზის მოგებას (2017–18, 2018–19), რის გამოც იგი ორივე სეზონში ხვდება პრიმეირა ლიგის წლის გუნდში და პრიმეირა ლიგის წლის საუკეთესო მოთამაშედ სახელდება. 2018–19 წლების სეზონში ყველა ტურნირზე 33 გოლის განატა მოახერხა. ფერნანდეშის თამაშმა პრემიერ ლიგის რამდენიმე კლუბის ინტერესი გამოიწვია. საბოლოოდ, 2020 წლის იანვარში ბრუნუ „მანჩესტერ იუნაიტედმა“ 55 მილიონ ევროდ (47 მილიონი ფუნტი სტერლინგი) შეიძინა.

ფერნანდეში იყო პორტუგალიის ახალგაზრდული ნაკრებების წევრი, გამოდიოდა რა, 19, 20, 21 და 23 წლამდე ფეხბურთელთა ნაკრებებში. 2016 წელს იყო 23 წლამდელთა ნაკრების წევრი ზაფხულის ოლიმპიურ თამაშებზე. მისი დებიუტი ეროვნულ ნაკრებში 2017 წელს შედგა, რის შემდეგაც იყო გუნდის შემადგენლობის წევრი 2018 წლის მსოფლიო საფეხბურთო ჩემპიონატზე, 2019 წლის ერთა ლიგის ფინალურ თამაშებსა და 2020 წლის ევროპის საფეხბურთო ჩემპიონატზე. 2019 წელს ნაკრებთან ერთად საშინაო მინდორზე მოიგო ერთა ლიგა, და ტურნირის საუკეთესო შემადგენლობაში დასახელდა.

საკლუბო კარიერა
ადრეული კარიერა
ფერნანდეშმა ახალგაზრდული კარიერა ადგილობრივ კლუბ „ინფესტაში“ დაიწყო. მალევე მას კონტრაქტი შესთავაზა „პორტუს“ აკადემიამ, მაგრამ ბრუნუ მათ ადგილობრივ მეტოქე კლუბს, „ბოავიშტას“ შეუერთდა, რადგან ისინი ბრუნუს ვარჯიშზე ტრანსპორტირებას სთავაზობდნენ, მის მშობლებს კი არ შეეძლოთ პორტუში ვარჯიშებზე მისი ყოველდღიურად წაყვანა. ფერნანდეშმა ახალგაზრდული კარიერის უმეტესი ნაწილი „ბოავიშტაში“ გაატარა და ცენტრალური მცველის პოზიციაზე თამაშობდა, მანამ სანამ 15 წლის ასაკში „პასტელეირაში“ იჯარით ყოფნის პერიოდში შემტევი ნახევარმცველის პოზიციაზე გადავიდოდა.

2012 წლის 27 აგვისტოს ბრუნუ იტალიურ „ნოვარას“ შეუერთდა. თავდაპირველად ბრუნუს იტალიაში ცხოვრება ძალიან გაუჭირდა, ის განიცდიდა მონატრებას და უჭირდა იტალიური ენის სწავლაც. მისი მეგობარი გოგონას იტალიაში გადასვლის შემდეგ, ბრუნუმ სწრაფად აითვისა ენა და დაიწყო თავის დამკვიდრება, მიიღო ზედმეტსახელები „ნოვარას მარადონა“ და „მინი რუი კოშტა“. ახალგაზრდული გუნდის რიგებში გატარებული რამდენიმე კვირის შემდეგ, ფერნანდეში დაწინაურდა სერია -ში მოთამაშე „ნოვარას“ პირველ გუნდში და აქ გაატარა 2012-13 წლების სეზონი, დაეხმარა რა გუნდს, სერია -ში გადასასვლელ პლეი-ოფში მოხვედრაში. 2013 წლის ზაფხულში, სერია -ს კლუბებს „მილანის „ინტერსა“ და „იუვენტუსს“ სურდათ მისი შეძენა, მაგრამ ფერნანდეში გარკვეული დათქმების სანაცვლოდ „უდინეზეს“ შეუერთდა. მისი დებიუტი სერია -ში შედგა 3 ნოემბერს, როდესაც საშინაო შეხვედრაში მილანის „ინტერის“ წინააღმდეგ ცვლილებაზე მეორე ტაიმში შემოვიდა, მატჩი „უდინეზეს“ მარცხით 0-3 დასრულდა. ფერნანდეშმა პირველი გოლი ლიგაში 2013 წლის 7 დეკემბერს, „ნაპოლისთან“ ფრედ, ანგარიშით 3–3, დასრულებულ შეხვედრაში გაიტანა. მან აგრეთვე გაიატანა გუნდებს შორის გამართულ მეორე მატჩში, რომელიც ფრედ, ამჯერად 1–1 დასრულდა.

2016 წლის 16 აგვისტოს ფერნანდეში „სამპდორიას“ შეუერთდა. მისი დებიუტი გუნდში თერთმეტი დღის შემდეგ, „ატალანტასთან“ შეხვედრში შედგა, სადაც ბრუნუმ 6 წუთი ითამაშა. მატჩი „სამპდორიას“ გამარჯვებით 2–1 დასრულდა. 2016 წლის 26 სექტემბერს ბრუნუმ გუნდის რიგებში სადებიუტო გოლი გაიტანა, „კალიარისთან“ შეხვედრაში, რომელშიც „სამპდორია“ ანგარიშით 1–2 დამარცხდა. 2016–17 წლების სეზონში სერია -ში ჩატარებულ 33 შეხვედრაში ფერნანდეშმა 5 გოლი გაიტანა, დაეხმარა რა გუნდს, მეათე პოზიციის დაკავებაში.

სპორტინგი
2017–2018: პრიმეირა ლიგის წლის საუკეთესო მოთამაშე
2017 წლის 27 ივნისს, უეფას 21-წლამდელთა ევროპის ჩემპიონატიდან დაბრუნების შემდეგ, ფერნანდეშმა „სპორტინგთან“ ხუთწლიანი კონტრაქტი გააფორმა, 8,5 მილიონი ევროსა და ბონუსების სანაცვლოდ.2017 წლის 6 აგვისტოს ფერნანდეშმა „სპორტინგის“ რიგებში სადებიუტო შეხვედრა ჩაატარა, გუნდმა „დესპორტივო დას ავეში“, ანგარიშით 2–0 დასრულდა მან გაიტანა ოთხი გოლი პრემიერ ლიგის პირველ ხუთ თამაშში, მათ შორის დუბლი 5–0 „ვიტორია დე გიმარაეშთან“ სტუმრად მოგებულ შეხვედრაში. ფერნანდეშის პირველი თამაში უეფას ჩემპიონთა ლიგის ჯგუფურ ეტაპზე 12 სექტემბერს შედგა, სადაც „ოლიმპიაკოსთან“ 3–2 მოგებულ შეხვედრაში 43-ე წუთზე გუნდის უპირატესობა 3–0-მდე გაზარდა. ფერნანდეშის პირველი სეზონი გუნდში წარმატებული გამოდგა. ყველა შეჯიბრზე მან 16 გოლი გაიტანა, რითაც ბას დოსტის შემდეგ მეორე ადგილი დაიკავა. ბრუნუმ აგრეთვე მიითვალა 20 საგოლე გადაცემა, დასახელდა პრიმეირა ლიგის წლის გუნდში და პრიმეირა ლიგის წლის საუკეთესო მოთამაშედ.

2018 წლის 15 მაისს რამდენიმე თანაგუნდელთან და მწვრთნელთან ერთად გუნდის სავარჯიშო ბაზაზე დაშავდა. მათ თავს დაესხა გუნდის 50-მდე ქომაგი რომელთაც ამით უკმაყოფილება გამოხატეს გუნდის მიერ ნაჩვენები შედეგის გამო, „სპორტინგმა“ ლიგა მესამე ადგილზე დაასრულდა ვერ მოახერხა უეფა-ს ჩემპიონთა ლიგაზე გასვლა. ამ მოვლენების მიუხედავად გუნდი დასთანხმდა პორტუგალიის საფეხბურთო თასის ფინალში მონაწილეობას, რომელიც შემდეგ კვირას გაიმართა. „სპორტინგი“ „დესპორტივო დას ავეშთან“ დამარცხდა. 6 ივლისს ფერნანდეში პრიმეირა ლიგის წლის საუკეთესო მოთამაშედ დაასახელეს.ოთხი დღის შემდეგ მან ხელი მოაწერა ახალ ხუთწლიან კონტრაქტს, 100 მილიონ ევროიანი გამოსასყიდი თანხით, თავდაპირველად გეგმავდა კლუბის დატოვებას, პრეზიდენტ ბრუნო დე კარვალიოსთან დაპირისპირების გამო მაგრამ ხელფასის გაზრდამ მის დარჩენაში დიდი როლი ითამაშა.

2018–2020: ევროპის ყველაზე უხვგოლიანი ნახევარმცველი
ფერნანდეშმა 2018-19 წლების სეზონში რიგით 23-ე გოლი, 2019 წლის 3 მარტს, „პორტიმონენსეს“ წინააღმდეგ 3-1 მოგებულ შეხვედრაში, თერთმეტრიანით გაიტანა. ამით მან გადააჭარბა ანტონიო ოლივეირას 1981-82 წლების სეზონის საკლუბო რეკორდს, და გახდა ერთ სეზონში ყველაზე მეტი გოლის ავტორი ნახევარმცველი. 5 მაისს მან ჰეთ-თრიკი შეასრულა „ბელენენსეშის“ წინააღმდეგ გასვლით შეხვედრაში, რომელიც 8–1 დასრულდა. ამის შედეგად ის გახდა საუკეთესო პორტუგალიელ ნახევარმცველებს შორის ერთ სეზონში გატანილი გოლების რაოდენობით, გაიტანა 31-ე გოლი. მან სეზონში 33-ე გოლი 2019 წლის 25 მაისს, პორტუგალიის საფეხბურთო თასის ფინალში, „პორტუს“ წინააღმდეგ გაიტანა, და დაეხმარა „სპორტინგს“ თასის მოგებაში. 2018–19 წლების სეზონში კიდევ ერთი წარმატებული სეზონის ჩატარების გამო დასახელდა პრიმეირა ლიგის წლის მოთამაშედ.

2019–20 წლების სეზონში ჩატარებულ პირველ 10 შეხვედრაში მოახერხა შვიდი გოლის გატანა, მათ შორის მოახერხა გოლის გატანა ზედიზედ ექვს შეხვედრაში. ამით ის გახდა „სპორტინგის“ მესამე მოთამაშე 21-ე საუკუნეში, რომელმაც საკლუბო დონეზე გოლი გაიტანა ზედიზედ ექვს ან მეტ მატჩში, მარიო ჟარდელისა და ბას დოსტის შემდეგ. 28 ნოემბერს, მან შეასრულა დუბბლი და გააკეთა ორი საგოლე გადაცემა „პსვ ეინდჰოვენთან“ შეხვედრაში, რომელიც ანგარიშით 4–0 დასრულდა. ამ გამარჯვების შედეგად „სპორტინგმა“ გაინაღდა უეფა-ს ევროპა ლიგის ჯგუფური ეტაპიდან გასვლა.

მანჩესტერ იუნაიტედი
2019–2020: ევროპა ლიგის საუკეთესო ბომბარდირი
2020 წლის 29 იანვარს „მანჩესტერ იუნაიტედმა“ დაადასტურა რომ ფერნანდეშის ტრანსფერთან დაკავშირებით „სპორტინგთან“ შეთანხმებას მიაღწია. ტრანსფერი სავარაუდოდ €80 მილიონად (£67.6 მილიონი) დაჯდებოდა, სამედიცინო შემოწმებისა და პირად კონტრაქტზე შეთავაზებული პირობების სანაცვლოდ. ტრანსფერი ოფიციალურად დასრულდა მეორე დღეს, საწყისი საფასურით დაახლოებით €55 მილიონი (£47 მილიონი), პლუს 25 მილიონ ევრომდე (£21 მილიონი) დანამატები და მოგების 10%, თუ „იუნაიტედმა“ ოდესმე გაყიდა ფერნანდეში. ფერნანდეშმა გუნდთან ხუთნახევარწლიანი კონტრაქტი გააფორმა.

მისი დებიუტი გუნდში 1 თებერვალს, „ვულვერჰემპტონ უონდერერსთან“ უგოლო ფრით დასრულებულ შეხვედრაში შედგა. 17 თებერვალს, „მანჩესტერ იუნაიტედის“ გასვლაზე გამართულ შეხვედრაში „ჩელსისთან“, მან საგოლოე გადაცემა გაუკეთა ჰარი მაგუაიერს, რომელმაც თავურით საბოლოო ანგარიში, 2–0 დააფიქსირა. გუნდის რიგებში მისი ევროპული დებიუტი „კლუბ ბრიუგესთან“ 1–1 დასრულებულ შეხვედრაში შედგა. პირველი გოლი „იუნტაიტედის“ რიგებში გაიტანა 23 თებერვალს, „უოტფორდის“ წინააღმდეგ, სადაც ზუსტად შეასრულა თერთმეტრიანი და საგოლე გადაცემა გაუკეთა მესიონ გრინვუდს. „ოლდ ტრაფორდზე“ გამართული შეხვედრა 3–0 დასრულდა. კლუბისთვის ევროპულ სარბიელზე პირველი გოლი უეფა-ს ევროპა ლიგის 1/32 ფინალურ შეხვედრაში, „კლუბ ბრიუგესთან“ გაიტანა, ზუსტად შეასრულა თერთმეტმეტრიანი და დაეხმარა გუნდს 5–0 გამარჯვებაში. 16 მარტს ფერნანდესი პრემიერ ლიგის თებერვლის თვის საუკეთესო მოთამაშედ დასახელდა. 30 ივნისს „ბრაიტონ ენდ ჰოუვ ალბიონთან“ 3–0 დასრულებულ შეხვედრაში ფერნანდეშმა გუნდის რიგებში პირველი დუბლი შეასრულა. მის მიერ ნაჩვენები შედეგების გამო ივნისში მოიგო არაერთი საკლუბო და პრემიერ ლიგის ჯილდო, მათ შორის „პრემიერ ლიგის თვის მოთამაშე“, „თვის გოლი“, რითაც გახდა პირველი მოთამაშე პრემიერ ლიგის ისტორიაში რომელმაც ორივე ჯილდო ერთდროულად მოიგო. 2006–07 წლების სეზონის შემდეგ გახდა „მანჩესტერ იუნაიტედის“ პირველი მოთამაშე კრიშტიანუ რონალდუს შემდეგ, რომელმაც „პრემიერ ლიგის თვის მოთამაშის“ ჯილდო მოიპოვა. სექტემბერში ფერნანდეში დასახელდა მანჩესტერ იუნაიტედის „სერ მეტ ბასბის წლის საუკეთესო მოთამაშის“ ჯილდოს მფლობელი, რომელიც გადაეცემა გუნდის წინა სეზონის საუკეთესო მოთამაშეს.

2020–2021: რეკორდული წარმატება და ევროპა ლიგის ფინალი
25 სექტემბერს ფერნანდეშმა სეზონში პირველი გოლი „ბრაიტონ ენდ ჰოუვ ალბიონის“ წინააღმდეგ გამართულ დრამატულ შეხვედრაში მე-100 წუთზე გაიტანა. მას შემდეგ რაც მსაჯმა შეხვედრა დაასრულა ვიდეო რეფერიმ გადახედა შეხვედრის ბოლო წამებზე მომხდარ სადავო მომენტს და „ბრაიტონის“ კარში თერთმემტრიანი დანიშნა, რომელიც ფერნანდეშმა ზუსტად შეასრულა და გუნდს გამარჯვება მოუტანა. 7 ნოემბერს ფერნანდეშმა გაიტანა დუბლი და მიითვალა საგოლე გადაცემა „ევერტონის“ წინააღმდეგ გამართულ შეხვედრაში, რომელიც 3–1 დასრულდა. ნოემბერში პრემიერ ლიგის თვის საუკეთესო მოთამაშედ დასახელდა, რადგან ეს თვე მისთვის საკმაოდ წარმატებული გამოდგა, მიითვალა რა ოთხი გოლი და ერთი საგოლე გადაცემა. სტატუსი მეორედ მიიღო დეკემბერში, გაიტანა რა სამი გოლი და ოთხი საგოლე გადაცემა, რითაც გახდა პირველი ფეხბურთელი რომელმაც თვის საუკეთესო მოთამაშის ჯილდოს მოგება ერთ კალენდარულ წელიწადში ოთხჯერ მოახერხა. მან გაიტანა ერთი გოლი და მიითვალა ორი საგოლე გადაცემა „მანჩესტერისთვის“ ისტორიულ უხვგოლიან შეხვედრაში, რომელშიც გუნდმა 2021 წლის 2 თებერვალს „საუთჰემპტონი“ გამანადგურებული ანგარიშით 9–0 დაამარცხა. ბომბარდირთა დავაში ბრუნუმ მესამე ადგილი დაიკავა 18 გოლით, ხოლო საგოლე გადაცემების რაოდენობით პირველი (12 საგოლე გადაცემა).

2021 წლის აპრილში მანჩესტერ იუნაიტედმა“ გამოაცხადა რომ გეგმავდა უეფა-ს ჩემპიონთა ლიგიდან გასვლას და 11 სხვა კლუბთან ერთად ევროპის სუპერლიგის პროექტთან შეერთებას. ფერნანდეში გახდა ტურნირის პოტენციურ მოთამაშეებს შორის ერთ-ერთი პირველი რომელსაც მოუწია ამაზე კომენტარის გაკეთება, მან დაადასტურა თავისი დამოკიდებულება ტურნირის მიმართ: „ოცნებების ყიდვა შეუძლებელია“ მომდევნო დღეს, „მანჩესტერ იუნაიტედმა“ დატოვა ევროპის სუპერლიგა, პროექტი შეჩერებულად გამოცხადდა, მოთამაშეების, მენეჯერების, საფეხბურთო ინსტიტუტების, პოლიტიკოსების, გულშემატკივრებისა და მედიის მძაფრი გამოხმაურების ფონზე. 29 აპრილს ფერნანდეშმა გაიტანა დუბლი და მიითვალა ორი საგოლე გადაცემა უეფა-ს ევროპა ლიგის ნახევარფინალური ეტაპის პირველ შეხვედრაში, სადაც „მანჩესტერელებმა“ „რომა“ 6–2 დაამარცხეს; მან აგრეთვე მიითვალა საგოლე გადაცემა გუნდების მეორე შეხვედრაში, სადაც „წითელი ეშმაკები“ „რომასთან“ 2–3 დამარცხდნენ მაგრამ ორი მატჩის ჯამში 8–5 იმარჯვეს. 26 მაისს „მანჩესტერ იუნაიტედი“ ფინალში „ვილიარეალს“ დაუპირსპირდა სადაც ძირითაიდ დრო 1–1 დასრულდა, თერთმემეტრიანების სერიაში კი გუნდი დამარცხდა (ბრუნუმ თავისი დარტყმა ზუსტად შეასრულა).

2021–2022: კონტრაქტის გახანგრძლივება, ფორმის დაკარგვა
2021 წლის 14 აგვისტოს პრემიერ ლიგის სეზონის გახსნით შეხვედრაში ფერნანდეშმა „ლიდზ იუნაიტედის“ წინააღდმდეგ 5–1 მოგებულ შეხვედრაში ჰეთ-ტრიკი შეასრულა. გუნდის შემდეგ საშინაო შეხვედრაში კი „ნიუკასლ იუნაიტედის“ წინააღმდეგ 25 იარდიდან (23 მეტრი) მოახერხა მეტოქის კარის აღება, მაგრამ ორი კვირის შემდეგ, „ასტონ ვილასთან“ შეხვედრაში ბოლო წუთზე თერთმეტმეტრიანი გააფუჭა და მატჩი ფრედ, 1–1 დასრულდა. მოგვიანებით გაფუჭებული პენალტის გამო საკუთარ გვერდზე მოიბოდიშა. 23 ნოემბერს ჩემპიონთა ლიგის ჯგუფური ეტაპის შეხვედრაში „ვილიარელთან“ გაუკეთა საგოლე გადაცემა ჯეიდონ სანჩოს, მატჩი კი საბოლოოდ 2–0 დასრულდა. ამ გამარჯვებით გუნდმა ჯგუფური ეტაპიდან გასვლა გაინაღდა. ფერნანდეში კი გახდა პირველი მოთამაშე ინგლისური კლუბებიდან, რომელმაც ჩემპიონთა ლიგის ზედიზედ 5 შეხვედრაში გააკეთა საგოლე გადაცემა. 2 დეკემბერს „ოლდ ტრაფორზე“ გუნდში რიგით მე-100 შეხვედრა ჩაატარა „არსენალის“ წინააღმდეგ, სადაც მეტოქის კარის აღება მოახერხა. მატჩი მასპინძელთა გამარჯვებით, 3–2 დასრულდა.

2022 წლის 1 აპრილს ფერნანდეშმა ხელი მოაწერა ახალ კონტრაქტს, რომელის მიხედვითაც ის გუნდში 2025 წლის ივნისამდე რჩება. 2 მაისს, „ბრენტოფრდთან“ 3–0 მოგებულ შეხვედრაში ფერნანდეშმა გუნდის რიგებში 50-ე გოლი გაიტანა. მისმა შედეგიანობამ სეზონის განმავლობაში საგრძნობლად იკლო, გუნდის შედეგები უარესდებოდა ხოლო ფანების უკამყოფილება იზრდებოდა, მათ შორის ბრუნუს ქმედებების გამო, რომელიც მუდმივად კონფლიქტური იყო მსაჯების მიმართ. კლუბმა პრემიერლიგაში მეექვსე ადგილი დაიკავა და ჩემპიონთა ლიგის ზონის მიღმა დარჩა, გავიდა რა უეფა-ს ევროპა ლიგის საკვალიფიკაციო ეტაპზე. მიუხედავად იმისა, რომ ფერნანდეში უეფას ჩემპიონთა ლიგის 2021-22 წლების სეზონის საუკეთესო ასისტენტი გახდა, ჯამში 7 საგოლე გადაცემით.

2022–2023
1 ივლისს „მანჩესტერ იუნაიტედმა“ გამოაცხადა რომ ფერნანდეში 18-ნომრიანი მაისურიდან 8-ნომრიან მაისურზე გადადიოდა, რომლითაც ის „სპორტინგში“ გამოდიოდა, ეს რიცხვი უკვაშირდება ერთის მხრივ მის დაბადების თარიღს, ხოლო მეორეს მხრივ მამამისს, რომელიც სწორედ ამ ნომრით თამაშობდა. ფერნანდეშმა 8-ნომრიანი მაისური გუნდიდან ხუან მატას წასვლის შემდეგ მიიღო.

საერთაშორისო კარიერა
ახალგაზრდული კარიერა
პორტუგალიის 20 წლამდელთა ნაკრების რიგებში ფერნანდეში მონაწილეობდა 2014 წლის ტულონის ტურნირზე. მან ოთხი შეხვედრა ჩაატარა, გაიტანა გოლი ჩილესთან ჯგუფური ეტაპის მატჩში და დაეხმარა პორტუგალიას მესამე ადგილის დაკავებაში. ფერნანდეში თამაშობდა პორტუგალიას 19, 20, 21 და 23 წლამდე ნაკრებებში, სადაც ჯამში 28 შეხვედრა ჩაატარა. სანაკრებო დებიუტამდე მწვრთნელმა რუი ხორხემ 21-წლამდელთა ნაკრების კაპიტანად დაასახელა. 2017 წლის უეფას 21-წლამდელთა ევროპის ჩემპიონატის საკვილიფაკაციო ეტაპის შეხვედრებში მოახერხა ოთხი გოლის გატანა და ოთხი საგოლე გადაცემის გაკეთება, დაეხმარა ნაკრებს ტურნირზე გასვლაში. ივნისში ფერნანდეშმა მონაწილეობა მიიღო 2017 წლის უეფა-ს 21-წლამდელთა ევროპის ჩემპიონატზე. ჯგუფური ეტაპის გახსნით შეხვედრაში გაიტანა სერბეთის ნაკრების წინააღმდეგ, მაგრამ ნაკრები ჯგუფურ ეტაპზე ჩარჩა. ფერნანდეშმა ოლიმპიური ნაკრების რიგებში მიიღო მონაწილეობა 2016 წლის ზაფხულის ოლიმპიურ თამაშებზე. მან ყველა თამაში ძირითად შემადგენლობაში დაიწყო, პორტუგალიის ნაკრებმა კი ტურნირის მეოთხედფინალურ ეტაპამდე მიაღწია.

სანაკრებო კარიერა
იტალიაში გატარებული პერიოდის განმავლობაში პორტუგალიის ნაკრების სამწვრთენლო შტაბისთვის ბრუნუ ნაკლებად შესამჩენვევი მოთამაშე იყო, და ნაკრების განაცხადში პირველად 2017 წლის 28 აგვისტოს მოხვდა, მსოფლიო ჩემპიონატის შესარჩევი ეტაპის მატჩებისათვის. მიუხედავად ამისა მას არც ფარერების კუნძულებთან და არც უნგრეთთან გამართულ შეხვედრაში მიუღია მონაწილეობა.

ფერნანდეშის დებიუტი ნაკრებში ამავე წლის ნოემბერში შედგა, როდესაც საუდის არაბეთის წინააღმდეგ გამართულ შეხვედრაში მანუელ ფერნანდეში ჩაანაცვლა და 34 წუთი თამაშა. ფერნანდუ სანტუშმა ფერნანდეში ნაკრების შემადგენლობაში დაასახელა რუსეთში გამართულ 2018 წლის მსოფლიო საფეხბურთო ჩემპიონატზე. სადებიუტო გოლი ნაკრებში ტურნირის წინა მატჩში, 7 ივნისს, ესტადიო დე ლუსზე, ალჟირის ეროვნული საფეხბურო ნაკრების წინააღმდეგ გაიტანა, შეხვედრა პორტუგალიელთა გამარჯვებით 3–0 დასრულდა. ფერნანდეშმა მსოფლიო ჩემპიონატზე პირველი შეხვედრა 2018 წლის 15 ივნისს, ესპანეთთან ჩაატარა, სადაც ითამაშა 66 წუთი და ყვითელი ბარათი მიიღო. შეხვედრა ფრედ, 3–3 დასრულდა. 30 ივნისს მერვედფინალურ შეხვედრაში პორტუგალია ურუგვაისთან, ანგარიშით 2–1 დამარცხდა.

ფერნანდეშმა სამი შეხვედრა ჩაატარა 2018–19 წლების ერთა ლიგის ჯგუფურ ეტაპზე, დაეხმარა რა პორტუგალიას ტურნირის ფინალურ სერიაში გადასვლაში, რომელიც 2019 წლის ივნისში ჩატარდა. ფერნანდეშმა მონაწილეობა მიიღო ფინალური ეტაპის ყველა შეხვედრაში და პორტუში გამართულ ფინალში ნიდერლანდების ეროვნული საფეხბურთო ნაკრების მინიმალური სხვაობით, 1–0 დამარცხების შემდეგ ტურნირის გამარჯვებული გახდა. ტურნირზე მის მიერ ნაჩვენები შედეგები გამო, ტურნირის სიმბოლურ გუნდში დასახელდა.

ფერნანდეშმა ითამაშა ევროპის 2020 წლის საფეხბურთო ჩემპიონატზე, მონაწილეობა მიიღო ყველა შეხვედრაში. მერვედფინალურ ეტაპზე პორტუგალიის ნაკრები ტურნირს გამოეთიშა. ფერნანდეშს წილად კრიტიკა და უამრავი უარყოფითი შეფასება ხვდა, რაც გამოწვეული იყო იმით რომ ის სანაკრებო დონეზე ისე ვერ თამაშობდა, როგორც საკლუბოზე, და ტურნირის განმავლობაში საგრძნობლად დაიჩრდილა.

2022 წლის 29 მარტს 2022 წლის მსოფლიო საფეხბურთო ჩემპიონატის პლეი-ოფის ფინალურ შეხვედრაში გაიტანა დუბლი ჩრდილოეთ მაკედონიის ნაკრების წინააღმდეგ, რითაც ნაკრები ტურნირზე მოხვდა.

სანაკრებო მატჩები
სპონსორი
ფერნანდეშის სპონსორია კომპანია . ის მოედანზე სწორედ ამ კომპანიის ბუცებით, „ “-ით თამაშობს.

პირადი ცხოვრება
18 წლის ასაკში როდესაც ფერნანდესი ნოვარაში გადავიდა, მასთან ჩავიდა მისი ბავშვობის შეყვარებული ანა პინიო, რომელზეც 2015 წელს იქორწინა. წყვილს ჰყავს ქალიშვილი სახელად მატილდე (დ. 30 იანვარი, 2017) და ვაჟი გონსალო (დ. 6 სექტემბერი, 2020). ბრუნუს ორივე მკლავზე აქვს ტატუ რომელზეც „8“-იანია დატანილი. ერთის მხრივ ეს არის დაბადების თარიღი, ხოლო მეორეს მხრივ მან ამით პატივი მიაგო მამას, რომელიც ასევე ფეხბურთელი იყო, და ამ ნომრით გამოდიოდა. ტატუზე ასო „“ მისი გვარის სიმბოლოა ხოლო „23“ მისი სათამაშო ნომერი და ასაკი პორტუგალიის ნაკრებში დებიუტის მომენტში.

ფერნანდეში პოლიგლოტია, გარდა მშობლიური პორტუგალიურისა, თავისუფლად ფლობს ესპანურ, ინგლისურ და იტალიურ ენებს. აგრეთვე საუბრობს ფრანგულად.

ბრუნუს დიდხნიანი მეგობრობა აკავშირებს რაფინია დიაშ ბელოისთან, რომელსაც ჯერ კიდევ მანამდე იცნობდა, ვიდრე „სპორტინგში“ თანაგუნდელები გახდებოდნენ. რაფინიას განცხადებით ფერნანდეშმა დიდი წვლილი შეიტანა მისი საფეხბურთო კარიერის განვითარებაში და უდიდესი დახმარება გაუწია. ფერნანდეში აგრეთვე აქტიურად უყურებს ჩოგბურთს, და როჯერ ფედერერის ქომაგია.

კარიერული სტატისტიკა
კლუბი
საერთაშორისო
თავდაპირველად ჩანს ანგარიში ფერნანდეშის გოლის გატანის შემდეგ, ხოლო შემდგომ, საბოლოო ანგარიში
პორტუგალიის ლიგის თასი: 2017–18, 2018–19

მანჩესტერ იუნაიტედი
უეფა-ს ევროპა ლიგის ფინალისტი: 2020–21 , 2024-25
ლიგის თასი: 2022-23
ასოციაციის თასი: 2023-24; ფინალისტი: 2022-23

პორტუგალია
უეფა-ს ერთა ლიგა: 2018–19 , 2024-25

ინდივიდუალური
-ს თვის ახალგაზრდა მოთამაშე: აგვისტო 2017, სექტემბერი 2017, ოქტომბერი/ნოემბერი 2017, თებერვალი 2018, აპრილი 2018
პრეიმეირა ლიგის თვის გოლი: აგვისტო 2017, სექტემბერი 2017
პრეიმეირას თვის ნახევარმცველი: აგვისტო 2017, ოქტომბერი/ნოემბერი 2018, დეკემბერი 2018, იანვარი 2019, თებერვალი 2019, მარტი 2019, აპრილი 2019, აგვისტო 2019, სექტემბერი 2019
პრიმეირა ლიგის თვის მოთამაშე: აგვისტო 2017, სექტემბერი 2017, აპრილი 2018, დეკემბერი 2018, თებერვალი 2019, მარტი 2019,
პრეიმეირა ლიგის წლის მოთამაშე: 2017–18, 2018–19
პრემიეირა ლიგის წლის გუნდის წევრი: 2017–18, 2019–20, 2020–21
„სპორტინგის“ წლის მოთამაშე: 2018, 2019
-ის წლის მოთამაშე: 2019
უეფა-ს ერთა ლიგის ფინალების სიმბოლური გუნდის წევრი: 2019
პროფესიონალ ფეხბურთელთა ასოციაციის თვის საუკეთესო მოთამაშე (პრემიერ ლიგა): თებერვალი 2020, ივნისი/ივლისი 2020
პროფესიონალ ფეხბურთელთა ასოციაციის პრემიერ ლიგის წლის სიმბოლური გუნდის წევრი: 2020–21
პრემიერ ლიგის თვის საუკეთესო მოთამაშე: თებერვალი 2020, ნოემბერი 2020,
პრემიერ ლიგის თვის გოლი: ივნისი 2020, თებერვალი 2021
უეფა-ს ევროპა ლიგის საუკეთესო ბომბარდირი: 2019–20 (8 გოლი)
სერ მეტ ბაბის წლის მოთამაშე: 2019–20, 2020–21
„მანჩესტერ იუნაიტედის“ სეზონის გოლი: 2020–21 (. „ევერტონი“, 6 თებერვალი 2021)
-ს წლის საუკეთესო მამაკაცი მოთამაშის ჯილდო: 2020
-ის წლის სიმბოლური გუნდის წევრი: 2020–21
უეფა-ს ჩემპიონთა ლიგის საუკეთესო მეპასე (ყველაზე მეტი ასისტის ავტორი): 2021–22